Hé! Tűnés innen!
Jó reggelt, drágám! Nem kellett volna reggelit csinálnod.
Nem nagy ügy.
Milyen volt a munka?
- Huligánok és papírmunka. - Bob Mark hívott az este.
Már beszéltem vele.
Azt mondta, lehet, hogy talált egy másik vevőt a reddingi házra.
Nem szabadna erről beszélnie neked.
- Szóval nem lesz a miénk? - Bonyolult.
De dolgozom rajta.
Figyelj, nem tettél rossz lóra, amikor hozzámentél egy hekushoz!
Tudom én azt.
Elköltözünk ebből a városból, Agnes! Becsszóra.
Jól van, gyerekek! Indulás, gyertek!
- Ébresztő! - Jó reggelt, apu!
Itt is van.
Jó reggelt, itt a San Haven otthon! Kit kapcsolhatok?
Jó reggelt! Azt reméltem, hogy talán tud nekem segíteni.
Orvost vagy egy pácienst keres? Esetleg potenciális lakó?
Igen, hogyne, szeretnék bekerülni a San Havenbe.
- Elárulná, mi kell, hogy... - Most telt ház van.
De ha befizet egy előleget, felkerül a várólistánkra.
Igen, hogyne. Van ott egy ismerősöm, aki melegen ajánlotta önöket.
Egy bizonyos McCutcheon.
- McCutcheon? - Igen.
Nem ismerek itt senkit ezen a néven. Páciens, vagy itt dolgozik?
Furcsa, egy páciens. Tudja mit? Szívesen beugranék önökhöz.
Mi is volt a cím, amit mondott?
A vád kéri a bíróságot, hogy siettesse meg a tárgyalást megelőző szakaszt.
A várost és a McCutcheon családot...
PERRY MASON 2. ÉVAD 3. RÉSZ
...tragikus veszteség érte, és egy elhúzódó eljárás,
illetve az azt övező szenzációhajhász tudósítások
önt, engem és Mr. Masont is cinkossá tennék a gyötrelmeik súlyosbításában.
Bíró úr! A bitófát sürgető Mr. Milligan megfeledkezett arról,
hogy mindenkit jog szerint megillet a tisztességes eljárás.
Fordított helyzetben,
ha Brooks McCutcheon ülne ott, ahol most a védenceim,
az ő családja is elegendő időt követelne a védelem felkészüléséhez.
Fordított helyzet nem fordulna elő,
mert Brooks McCutcheon sosem volt olyan, mint az ügyfelei.
- Mexikói? - Nem, gyilkos.
Csendet! Csendet!
Csendet a teremben!
Uraim, a civódást tartogassák az iskolaudvarra!
Bíró úr, megérdemlem a felkészülési időt!
Mr. Mason egyszerűen önös érdekből akarja késleltetni az eljárást.
Felülről az első.
Bíró úr, úgy gondolom, hogy a precedens engem igazol!
Sutherland legfelsőbb bírósági bíró
a Powell kontra Alabama ügyben úgy döntött,
hogy a vádlottnak, ebben az esetben ügyfeleimnek,
minősített emberölés esetében, mint amilyen ez,
ügyvédi segítséget kérni, azaz az enyémet,
illetve a védelemnek elegendő idő biztosítása a jogi segítségnyújtáshoz
és a védelem előkészítéséhez, alapvető jog
a tisztességes eljárásról szóló alkotmánymódosítás szerint.
Bátorkodom magam eldönteni, hogy mit tartok elegendő időnek
Sutherland bíróval szemben.
Az első tárgyalási nap április 14-e, hétfő. Ha nincs egyéb kérdés...
Bíró úr, nem beszéltünk az esküdtek kizárásáról!
Ezek szerint szeretne.
Mivel két védencem is van,
tudtommal jogom van kizárni további esküdteket,
akik ellenségesek lehetnek a védenceimmel.
Biztonsággal kijelenthetjük,
hogy ha egy esküdt nem felel meg a védelemnek
az egyik testvér esetében,
akkor ugyanez igaz lesz a másik testvér esetében is.
Nem veheti egy kalap alá Rafaelt és Mateót...
Nyilván mindketten rendkívül tehetséges emberek,
de a védelem által kért húszon felüli vétó,
amellyel együttesen rendelkezünk, egyszerű időhúzás.
Megvan.
Bíró úr, a kaliforniai Büntető Törvénykönyv 1098. pontja alapján,
ha a vádlottak ügyét együtt tárgyalják,
a vád és védelem további öt-öt esküdt kizárásra jogosult,
amit külön-külön gyakorolhatnak. Vagyis ez további 10 vétó.
- Ki tudom számolni. - Hogyne, elnézést!
Eszerint Mr. Milligan is jogosult lenne további 10 vétóra.
Ez egy szégyentelen és gyenge próbálkozás az eljárás késleltetésére.
Sajnos nem elég gyenge, ügyvéd úr! Helybenhagyom.
Álljanak fel!
Mason, ön szerint igazságosan járt el a bíró?
Miután Mr. Milligan oly együtt érzően kifejtette,
mennyi fájdalmat okoz ez az eljárás a McCutcheon családnak,
nem szeretnék nyilatkozni.
Bizonyára Mr. Milligan sem teszi majd. Köszönöm!
Egy fegyvertelen áldozat, vérben ázva, szemen lőve.
Világos bizonyítékok a mexikói...
Három hét? Három hónap kellene felkészülni.
Semmi kétség, hogy ők e szörnyű bűntény elkövetői.
Vályúhoz!
Hé! Add vissza!
Kukoricazabálók.
Mi a baj?
Baszki!
Tartsanak velünk az igazság és jog óráján
Fáradhatatlan Frank Finnertyvel!
Folynak a könnyeim, polgártársaim,
mert a város elveszítette egyik angyalát!
Lányok, gyertek, segítsetek megteríteni! Köszönöm!
...hagytak meghalni.
- Mo! - Ezek a mexikói szörnyetegek.
A Gallardo fivérek, Rafael és Mateo.
- Lehalkítanád? - Maguk a megtestesült ördögök!
- Ha nem tetszik, ne hallgasd! - Arra születtek, hogy gyilkoljanak!
Létezik azonban gyógymód e rothadás ellen.
Ahogy azt korábban is említettem ebben a műsorban:
a tömeges deportálás vissza Mexikóba.
Mi bajod van, Mo?
Nincs meló.
Harmadik napja nem jönnek teherautók a Central Avenue-ra.
Egy sem?
Nem itt tartanánk, ha Perkinst nem viszik be.
Mindenben benne volt a keze. Muszáj volt alkalmazniuk minket.
Most, hogy lekapcsolták...
Jól van.
Nem, csak nevetségesen kevés időt kaptunk a felkészülésre. Itt leszek...
Ha nem lennék ébren, kelts fel, ha megjöttél! Megígéred?
- Szia, édes! - Jó, szia!
Szeretlek.
Hogyishívják volt?
Azt hittem, mindkettőnknek dolga van.
Az igaz. De komolyan azt hitted, kibírjuk addig?
- Hogyan találtál meg? - Követtem az illatodat. Sima ügy.
- Mi az? - Semmi.
Csak meg sem tudom számolni, hányszor voltam abban a helyzetben, amiben te.
Egész estére bent ragadva.
A stressz, a szorongás és a cigarettázás.
Azt hittem, a filmipar csupa csillogás.
Csillog is. Csak török cigarettát szívunk, ami van is nálam.
- Az mi? - A szennyesem.
- Ennünk kell. - Dolgom van.
Nekem is dolgom van.
Myrna Loynak és Ramon Novarrónak reggel hétre kell valami elmés szöveg.
Van valami oka, amiért egyedül kell csinálnunk?
Nincs.
Helyes. Először is...
Ezt általában étkezés után nyitják ki.
Valahogy sejtettem, hogy ezt fogod mondani.
Azt hiszem, véletlenül a tiédet kaptam.
"Ne hagyd, hogy a váratlan dolgok eltérítsenek a célodtól."
Mi lenne, ha rágyújtanánk egy török cigarettára?
Jó.
Elpirultam miattad.
Boltolni.
Huszonhármas bezár!
Tedd el!
Gondoltam, segít kicsit elütni az időt.
- Köszönöm! - Nincs mit.
A nagynénje szerint autószerelő akar lenni,
de nem tudtam volna becsempészni egy egész kocsit,
szóval mit hozzak önnek?
- Csak a családomat. - Rendben.
Nézzék, tudom, hogy későre jár...
Ugyan. Nem mintha túl sokat tudnánk aludni.
Felmerült bennem,
hogy nem ismerem önöket és a történetüket annyira, mint kellene.
Mi a helyzet idebent?
Történt valami?
- Az ügyvédjük vagyok. - Valaki üveget tett az ennivalómba.
Megpróbálok valami védelmet intézni.
Nézzék, ez csak akkor fog működni, ha megbízunk egymásban!
Mióta élnek Hooverville-ben?
Pár éve.
És előtte hol laktak?
Itt. Mindig is itt éltünk.
A szüleinknek volt egy farmja,
de jöttek a várostól és elvették, hogy utat építsenek rá.
Aztán volt egy lakásunk a Sierra Streeten,
amíg le nem égett.
Én is elveszítettem a családi farmot. Nehéz elengedni.
A magáéval mi lett?
Elfelejtettem adót fizetni.
Igen, nos... Rá kell kérdeznem valamire.
Az ügyész szerint megtalálták Rafael ujjlenyomatait Brooks autóján.
- Az lehetetlen. Nem voltam ott. - Hazudnak.
Muszáj volt rákérdeznem, ez minden. Behozom a családjukat.
Igen?
Bíró úr, mondták, hogy még bent találom!
Üljön le!
Köszönöm!
- Olvasta? Sikerkönyv. - Nem vagyok egy nagy olvasó.
Az irodalom mindig áldás egy teátrális ügyvédnek.
Ez kissé túl egzotikus az ízlésemnek.
Földművesek és esküvők Kínában.
A lapok szerint a japánok bármelyik pillanatban elverhetik őket,
és hiába hajlonganak és szedegetik itt nekem a rizst,
nem úgy néz ki, hogy happy end lesz a vége odaát.
Ahogy ideát sem.
Ön milyen végkifejlettel lenne elégedett, Mr. Mason?
Az ügyfeleimet bántalmazzák a börtönben.
Szeretném, hogy rendelje el a védelmüket.
Az egy börtön, Mr. Mason!
Nem állítunk dadákat azokhoz, akik nem tudnak beilleszkedni.
Az ügyük ismertsége miatt pécézték ki őket.
Ezért jobb megölni egy senkit. Úgy tűnik, az kevesebb embert zavar.
Bíró úr...
Biztos van az a pont, Mr. Mason,
amikor már önt is fárasztja az a fene nagy igazságérzete!
El kell indulnom valahova.
Az ön fajtájából nem sokan kerülnek ki győztesen,
de csodálattal figyelem a küzdelmüket.
Ez az idealizmus ismeretlen volt az 1890-es években, amikor én kezdtem.
Akkor még kisfiú voltam. Los Angeles még csak alakult.
Igen. Csak egy porfészek voltunk a tengerparton.
Akkoriban bárkit képviseltem, aki állta a számláimat.
Akkoriban mintha az egész város törvények nélkül működött volna.
Voltak törvényeink. És többé-kevésbé be is tartattuk őket.
Csak később váltak afféle eszközzé.
De aki a semmiből épít fel valamit, az hozhatja meg az összes szabályt.
Talán ezért olyan nehéz itt életben maradni ennyi év után is.
Kevés ember rendelkezik a saját sorsa felett.
Ahogy kapaszkodik az ember, csak remélheti,
hogy odafent együtt érzőek lesznek vele.
Rendben, Mr. Mason!
Valamit kitalálok, hogy a védencei ne legyenek olyan könnyű prédák.
De attól félek, hogy ebben az ügyben
ennél közelebb nem kerülhet az örömteli végkifejlethez.
Bíró úr!
EGY ESTE SCHUBERTTEL
TÁMOGATÓK
Phippsy, emlékeztessen, hogy kérdezzek rá, mikorra várható
a földtani jelentés az új kutakról!
Miss Nygaard!
Mr. Mason és Miss Street.
Melville Phipps. Miss Nygaard ügyvédje.
Üdvözlöm! Örülök, hogy látom, Miss Nygaard!
Maradjunk a Camillánál! Mr. Mason!
Miss Nygaard! Még mostanság is új kutakat fúr?
Csak koncessziókat kötök. Amit most megszerzek,
azt a konkurencia nem kaparintja meg később.
A konkurencia... Mármint McCutcheonék?
És a többi barom. Elnézést, sérti a szóhasználatom?
Nem, dehogy is. Csak nyugodtan!
Mert ez még finom volt, ahhoz képest, amivel ők illettek engem.
De idős korunkra igyekszünk udvariasabbak lenni.
Szabályokat hozunk, együtt dolgozunk, ha úgy hozza az érdek.
Segít megőrizni a békét.
Ezt úgy hívják, "Reformer".
A törzsizmokat erősíti. Az ön tartása milyen, Mr. Mason?
Egészen jó.
Az ügyfelei bizonyára értékelik a magabiztosságát.
Talán térjünk is rá a látogatásuk okára!
Phippsy, nem kell titokzatoskodni!
Bizonyára Brooks McCutcheonról szeretnének beszélni.
Mi másról? Bizonyára nem tornagyakorlatokról.
Emlékszem, a koncerten melegen beszélt Brooksról.
- Jól ismerte? - Gyerekkora óta.
- Sőt, zongoraleckéket adtam neki. - És jó volt?
Annyira volt jó, mint bármi másban.
Szegénykém... Olyan volt, mint egy francia realista festmény.
Jó ránézni, de nincs mögötte semmi.
Nincs tartása?
Az üzleti ügyeit vizsgáljuk. Többek közt a kaszinóhajót.
Kész katasztrófa. Vagy ott vannak az ingatlanos húzásai.
A bank kiszállt a stadion finanszírozásából még '31-ben,
és hozzám fordult, remélve, hogy beszállok.
- És beszállt? - Isten ments!
Különben is, az apja háta mögött vágott bele.
Az ilyesmire vannak a szabályaink.
- Segít megőrizni a békét? - Jobban, mint gondolná.
Mi a helyzet a San Havennel, az ottani helyzettel?
Nem, nem, Mr. Mason!
Elcsevegek önnel, de nem terjesztek ízléstelen pletykákat.
Nem akartunk tolakodóak lenni.
Akkor ezt tartsa meg magának!
A Lawson-lány családja sok mindenen ment keresztül.
- Camilla, van egy programja 11-kor! - Tudok róla.
Della, nyolcadikán lesz egy újabb koncertünk!
Phippsy bizonyára tudja a címét.
Köszönöm!
- Mr. Mason! - Miss Nygaard!
Köszönjük, Phippsy!
- San Haven? - Volt egy szám Brooks tárcájában.
Jó napot, Mr. Cunningham! Úgy látom, ma sokkal jobban van.
Köszönöm! Nagyon kedves.
- Segíthetek? Keres valakit? - Igen, Lawsont.
- Miss Lawson nem fogad látogatókat. - Jogi minőségben jöttem.
Csak közeli családtagot engedhetek be.
A törvény szerint nem. Muldoon kontra Clearview Kórház, 1916.
Az ügyvédek találkozhatnak a páciensekkel,
még magánintézményekben is.
Dolgoztam a bírónak, aki véleményezte. Szerezhetek önnek másolatot.
Javaslom, beszéljen az ügyintézővel.
- Bocsásson meg! - Hogyne.
Miss Lawson?
DRÁGA HÚGOMNAK A BOLDOGABB IDŐK EMLÉKÉRE, V.
Miss Lawson, elnézést!
Miss Lawson?
Miss Lawson, ne haragudjon! Elnézést!
- Uram! Ide nem jöhet be. - Épp indultam.
Lehet, hogy Lawsonék Brooks feleségének rokonai.
Nem, nem... Ők Claiborne-ék.
Della, nézzen utána ennek a Lawsonnak!
A keresztneve Noreen, úgy 30 lehet. A bátyja neve "V"-vel kezdődik.
Marion, nézzen utána Noreen Lawsonnak, nagyjából 30 lehet,
és a bátyja keresztneve "V"-vel kezdődik!
"V"-vel, értem.
Más dolgom is van.
Elugrom Hooverville-be, hogy ellenőrizzen a fivérek idővonalát.
- Hogy biztosan klappoljon. - Én ráfekszem Holcombra.
Tényleg elhiszi, hogy Holcomb ölte meg Brookst, mert pénzt veszített?
Talán nem azért. Talán így szerezte vissza.
Nem lehetett olcsó beszállni abba a hajóba.
Holcomb rájön, hogy félreállíthatja a balfék Brookst,
és kiterveli a gyilkosságot. Fordít a helyzetén.
És a Morocco teljes egészében hozzákerül egyetlen lövéssel.
- Van benne ráció, ugye? - Igen.
És hogyan varrja rá Holcomb a fivérekre?
Szóval...
Holcomb meglátja Rafaelt és Mateót
a közelben kukázni.
Kidobja a tárcát egy kukába. Bingó, a testvérek megtalálják!
Mert melyik kétcentes betétdíjra hajtó srác hagyna ott egy drága tárcát?
És benne van az aranyérme.
Holcomb tudja, hogy beadják egy zaciba,
így csak idő kérdése, mikor kapják el őket a zsaruk,
és a város megkapja a tökéletes bűnbakokat.
Két mexikói srácot, akik a címlapokról
röpke tíz másodperc alatt a bitófára kerülnek.
Ezt nem veszem be.
- Miért nem? - Nem tudjuk rábizonyítani Holcombra.
Nincs bizonyíték, hogy bármit kidobott volna,
hogy a Moroccót akarta, vagy hogy bármi köze lenne a gyilkossághoz.
De megalapozott kétség. Elég elültetnünk.
Milligan darabjaira szedi.
- Elnézést! Mr. Mason... - Igen?
- Linda keresi telefonon. - Köszönöm!
Kiábrándító tud lenni, ugye tudja?
Érveljen jobban, és nem leszek az!
- Nyertem. - Egy fenét! Még egy kör.
Mi az?
Végig ez lesz?
- Amíg...? - Ne gondolj rá!
Már így is jössz nekem hat cigivel.
Cseréljünk! Ez nem számít. Újrakezdjük.
Nem, nem... Újrakezdjük. De most én leszek ezen az oldalon. Gyerünk!
Ezt elismerem.
Mi ez a zaj?
- Komolyan azt hitted, ezt beveszem? - Nem veszítek még egy kört.
Akkor tanulj meg jobban dobni egy gorillánál!
Hölgyem! Véletlenül nem ismeri Gallardóékat?
Én aztán nem.
Nyugi! Ott van!
Ott!
Szervusztok!
Hékás! Engedd le azt a pisztolyt! Köszönöm, drágám!
Csak patkányokat lövünk ebédre. Megengedték.
Gondolom. De az honnan van?
Találtam egy tízcentest, és kibéreltem.
Kinél lehet bérelni?
Annál a sapkásnál.
Köszönöm!
Gyere!
Laktok valakivel? Apuka, nagybácsi, nagypapa?
- A papánkkal. - Hogy hívják?
- Eustis. - Milyen Eustis?
Van még ötcentesed?
Hallom, veled kell beszélni.
- Attól függ, ki mondta. - Egy bizonyos Eustis Beck.
Mi kéne?
Valami nem túl nagy. Mondjuk egy .32-es.
Válogass!
- Mennyi egy teljes napra? - Egy dollár, tele tárral.
Itt egy ötös mind az ötért.
Viheted, gyilkos!
Nem is érdekel, mihez kellenek?
Ha mind az öt kell egy egész napra, akkor hétszentség, hogy nem.
És ha visszajössz, se akarom tudni.
- Szia! - Szia!
- Gyere be! - Bocsánat, hogy csak így beesünk.
Köszönöm! Behívtak a könyvtárba,
és ha elvállalom az éjszakát, kapok nyáron egy plusz szabadnapot.
Csak egy éjszakáról van szó.
Pont, mint a seregben. Mit szólsz, százados?
- De jó! - Ugye?
- Nézd meg közelebbről! - Igen.
Sajnálom. Még szoknia kell egy kicsit.
Semmi gond.
Szóval azért a sátor, mert nincsenek rendes bútoraid?
Nem, csak jópofának gondoltam. Igen.
- Bevásároltam. - Semmi szükség rá.
Beugrottam a piacra. Tessék, üdv a kantinban!
- Bab? - Igen.
Ugye tudod, hogy ha a férfiak leülnek babot enni,
akkor ajánlatos odakint tálalni.
Kevesebbet sértegettél, amíg házasok voltunk. Bízd csak rám!
Bocsánat. Hálás vagyok érte, de tényleg.
És visszaköltözni Los Angelesbe nem éppen az ő döntése volt.
Igazából azt reméltem, hogy egy kicsit jobban megismerhetné az apját.
Persze.
Hát, indulnom kell.
Teddy, mennem kell! Ölelj meg!
- Muszáj? - Csak egy éjszakára, jó?
Reggel felhívlak benneteket.
Csak annyi, hogy nyolcra iskolában kell lennie.
Igenis.
- Jó könyvtárazást! - Köszönöm!
Érezd jól magad! Szia!
Szóval... Tudom, hogy csak két hónap múlva lesz szülinapod,
de a boltos azt mondta, hogy ez most a csúcsok csúcsa.
Húzd le róla!
- Elektromos kisvasút! - Bizony ám!
Egy titkos váltója is van, amivel egy másik vágányra irányíthatod.
Akarod, hogy összerakjuk? Mondjuk a sátor előtt.
- De előbb meg kell írnom a leckémet. - Mi? Még korán van.
Tudod mit? Írd meg a leckédet, és később összerakjuk!
- Mit szólsz? - Jó.
- Apa, figyelj... - Igen?
- Tudsz latinul? - Sok latin jogi kifejezésünk van.
Oké. Ragoznom kell azt, hogy "gaudere". Azt jelenti, "örvend".
"Gaudeo, gaudes, gaudet, gaudemus, gaudent."
A többes szám, második személyben "gaudetis"?
Nem akarsz megnézni egy filmet?
Visszafogtuk a termelést ezen a nyolc szivattyún,
de élénkül a fogyasztás, és fel kell tölteni a készletet.
Úgyhogy nyissuk meg a csapokat, hadd folyjon!
Mr. McCutcheon, ez az ember azt állítja, találkozója van önnel!
Dick Rile vagyok, uram! Az elhunyt fiával üzleteltem.
Adjatok egy percet!
Ne haragudjon, hogy máris ilyesmivel terhelem, de...
Brooks két hónapja tartozott nekem.
Pontosan 240 dollárral.
Nem volt írásba adva, ezért gondoltam, ön az, akit meg kell keresnem.
Érthető, Mr. Rile! Az üzlet, az üzlet, az adósságot meg kell adni.
Na de mielőtt kiegyenlítem a fiam számláját, biztosítékra van szükségem.
- Biztosítékra? - Igen.
Ha bárki bármit kérdez öntől a fiamról,
azt fogja mondani, hogy nem volt dolguk egymással.
Nem is mondanék mást.
Mégis felhívott. Üzengetett.
Idejött. Soha egy szó nem hagyhatja el a száját.
Még csak nem is gondolhat rá, mert törölte az agyából. Örökre törölte.
- Megértettem. - Remélem is, de biztosra kell mennem!
Ezzel törlesztettem a fiam adósságát, Mr. Rile!
Gyerünk, Rile, felállni!
- Jól van. - Jó reggelt!
Jó reggelt!
- Jó reggelt, Teddy! - Jó reggelt, Miss Aimes!
Majd én beszélek vele, nehogy sarokba állítson.
Nos, nem hiszem, hogy tiltja a szabályzat,
hogy motorral hozza a fiát iskolába.
Bár láttam a többi szülő pillantásait.
Igen, nézze... Teddy nem fejezte be a leckéjét.
Nálam aludt az éjszaka. Érezd jól magad, öcskös!
- Szia, apa! - Igen, nos...
Linda és én elváltunk.
Nos, Teddyn nem látom a jeleit. És a többi gyerek látszólag nem tudja.
Linda bizonyára örülne, ha segítene, hogy ez így is maradjon.
Teddy érdekében.
Hogyne, érthető.
Most először aludt nálam.
Szerettem volna, ha jól érzi magát, és moziba vittem.
- Mit láttak? - A "King Kong"-ot.
Nem volt nyitva egy burleszk sem, ahova elvihette volna?
Jó, hogy viccesnek találja,
mert a francos dinoszauruszoktól rémálmai lettek.
Elnézést a trágárkodásért!
Nem rovom fel önnek a trágárkodást, sem a filmválasztást.
Megmondom Teddynek, hogy este bepótolhatja a leckéjét.
Jó reggelt, Vanessa! Egy, kettő, három, négy, öt, hat...
- Jó reggelt, Marion! - Mr. Mason...
Nem akartak bejelentkezni.
Ha beszélni akart velem, McCutcheon, telefonon is elért volna!
Ha telefonálni akartam volna, akkor telefonálok.
Mit akar?
Mason tejüzem. A családja farmja volt, igaz?
Igen.
Akkor biztos szereti a szép lovakat.
Talán nincs tisztában vele, honnan jön a tej.
Nem ajánlom, hogy megfejjen egy lovat.
Az egyik legkedvesebb emlékem Brooksról, amint együtt lovagolunk.
A lovaglás nemes sport, amit átadhat egy fiúnak.
Miért vállalta el az ügyet?
Jól megvolt a kényelmes kis praxisában.
Talán szeretem, ha lejt a pálya.
Kutakodik a fiam ügyeiben.
Nos, azt javaslom, áskálódjon egy másik veremben.
Melyiket ajánlja?
Bármelyiket, amivel nem sározza be a jó hírét.
Meg kell értenie, mit tett Brooks halála az özvegyével,
a gyerekeivel...
És őszintén, hogy mit tett velem.
A fiamnak is több oldala volt, ahogy mindannyiunknak.
Van olyan oldala, amelyiknek köze van Noreen Lawsonhoz?
Sok önhöz hasonló emberrel találkoztam az életben, Mr. Mason!
Tele sértett dühvel.
A nagy megmentő. Az ügy mártírja.
Én csak az igazságot keresem.
Azt hiszi, ha tisztázza a Gallardo fiúkat,
az életük egyszer csak meglepő, sikeres fordulatot vesz?
Szerintem mindketten tudjuk, hogy önnel az ellenkezőjére számíthatnak.
Az a szegény Emily Dodson...
Mi mindenen ment át miatta!
A börtönben lett volna a helye, de ehelyett
fáradhatatlanul gürizett a szabadulásáért, és mi végre?
Csak hogy belesétáljon a Tahoe-tóba?
Még ha nyer is, Mr. Mason, akkor is veszít!
És végül mi marad magának?
Emily talán csalódást okozott nekem,
de a neveltetése és a kiváltságai ellenére
most azért állok itt, mert önnek is csalódást okozott valaki.
Ha tovább szimatol a fiam után, tönkre teszem magát.
És a kutyát nem érdekli majd.
Elmehet.
Helló!
Mi az?
- Mikor tudta meg? - Úgy három hónapja.
Miért nem szólt róla?
Nem tudom. Tényleg nem.
Egyszer csak elkezdtek jönni ezek a képeslapok,
és azt hittem, csak kiengedi a gőzt.
Mit kellett volna tennem?
Önt kereste meg.
Igen, és miért tette ezt velem?
Miért írna ilyet bárkinek?
Hogy megöli magát, hogy a gyereke után menjen.
Hívjon lélekbúvárt, ne ügyvédet!
Kereshetett volna neki egyet.
Azt hiszi, nem ezen jár az eszem folyton?
Hogy mit kellett volna tennem?
Oda kellett volna mennem, igen. Meg kellett volna akadályoznom...
Talán magához téríthettem volna.
- Nem sikerült volna. - Igen, de megpróbálhattam volna.
Della, nem hittem, hogy tényleg megteszi!
Jézusom, Perry...
Szóval végig erről volt szó.
Lepasszoltuk a büntetőügyeket,
lábujjhegyen jártam,
mert önnek lelkifurdalása van Emily miatt.
A rohadt életbe, Perry, szólnia kellett volna!
Amikor azt mondtam, együtt csináljuk, komolyan gondoltam. Társak vagyunk.
De mindent egyedül akar végigcsinálni?
Sajnálom.
Tedd az ágyra!
Tőled kölcsönözték ezt a pisztolyt?
Ezt igennek veszem.
Nem ezt akartam hallani. Isten látja lelkem.
Megtartom a többi .32-est.
Vedd üzleti költségnek!
Húzz az anyádba!
Baszki.
Magyar szöveg: Csémy András Iyuno